Document ID: /roh_data/filtered/fineweb-2-filterrobots_roh.jsonl.gz/5256

Las persunas arrestadas duain avair sfalsifitgà documents da controlla per punts d'autostrada e quai avant e suenter la disgrazia a Genua, quai han communitgà las autoritads.
En total vegn investigà encunter passa 80 persunas. Tranter quellas era funcziunaris dal ministeri da traffic a Roma e funcziunaris da la societad da gestiun da vias ANAS. Ad els vegn renfatschà negligientscha tar las controllas.
43 morts tar sballunada
Tar la disgrazia, mez avust 2018 era la Ponte Morandi sballunada sin ina lunghezza da passa 100 meters. Anc betg cler è sch'i ha dà avertiments davart il stadi desolat da la punt e sch'ins n'ha betg piglià serius quels ed uschia manchentà da far lavurs da mantegniment. 43 persunas han pers lur vita cura che la punt è sballunada. Il mument vegn la punt amez Genua puspè reconstruida. Fin la primavaira 2020 duai la punt puspè esser si, suenter in plan dal stararchitect Renzo Piano.
Ord l'archiv da SRF:
RR novitads 15:00